બંગાળ ક્રિકેટ સંઘ (સીએબી)ના અધ્યક્ષ સૌરવ ગાંગૂલીએ ભારત-પાકિસ્તાન ટી-20 વર્લ્ડકપની મેચ ધરમશાળાથી કોલકાતા ખાતે રમાડવા પર ખુશી વ્યક્ત કરી છે. ગાંગૂલીએ આ અંગે જણાવ્યું કે સીએબી દરેક પડકાર માટે તૈયાર છે. તેણે કહ્યું ટીકટને લઇને થોડી સમસ્યા જરૂર થશે. આંતરરાષ્ટ્રીય ક્રિકેટ પરિષદ (આઇસીસી)ના મુખ્ય કાર્યકારી અધિકારી ડેવ રિચર્ડસને બુધવારે મેચને સુરક્ષાના કારણોસર ધરમશાળાથી કોલકાતા શિફ્ટ કરવાની જાહેરાત કરી હતી. જેના અનુસંધાનમાં સીએબીના અધ્યક્ષ સૌરવ ગાંગૂલીએ કહ્યું હતું કે તેઓ દરેક પડકાર માટે તૈયાર છે.